આવા પોકેટ વાળાઅવનવા ગાઉન હાલ ટ્રેન્ડમાં છે પરંતુ તેમાં પણ પોકેટ ગાઉનની હાલ બોલબાલા છે. કોઇ વિશેષ પ્રસંગે અથવા રોજિંદા જીવનમાં તમે આ ગાઉન ધારણ કરી શકો છો. ડ્રેસની ડિઝાઇન અનુસાર પોકેટ ગાઉનમાં એક અથવા બે પોકેટ આપવામાં આવ્યાં હોય છે. આ પોકેટ જ ડ્રેસને એક સ્ટાઇલીશ લૂક આપે છે. તમારી ચોઇસ પ્રમાણે તમે તેમાં એક અથવા બે પોકેટ રાખી શકો છો. જો તમે ફેશનમાં લેટેસ્ટ ટ્રેન્ડને ફોલો કરતાં હોય તો તમારા વોર્ડરોબમાં પોકેટ ગાઉનને ચોકક્સપણે સ્થાન આપો. અત્યાર સુધી આ ગાઉન ફક્ત ફોર્મલ ઇવેન્ટ્સ સુધી સિમિત હતું પરંતુ હવે આ એક પોપ્યુલર ઇવનિંગ ડ્રેસ બની ગયું છે. આ જ કારણે ફેશન ડિઝાઇનરો આ પ્રકારના ડ્રેસ સાથે અવનવા પ્રયોગો કરી રહ્યાં છે. આ ડ્રેસ ખૂબ જ આરામદાયક છે અને તેના પોકેટ્સ આ ડ્રેસને વધારે સ્ટાઇલિશ બનાવે છે. પોકેટ ગાઉન મોટા ભાગે તો ડાર્ક રંગમાં વધારે મળે છે તેમ છતા જો તમને ગમતા હોય તો તમે પેસ્ટલ કલર પણ ટ્રાય કરી શકો છો.